На тым месцы, дзе да верасня 1942-га жыло Драмлёва, роўна праз сорак год узведзены мемарыяльны комплекс. У цэнтры яго – курган (насыпаны ў 1967-ым) і фігуры трох самотных жанчын (аўтар праекта – выкладчык кафедры архітэктуры будаўнічага факультэта Мінскага політэхнічнага інстытута Юрый Казакоў, скульптар – Уладзімір Вараб’ёў, на той час аспірант акадэмічнай майстэрні народнага мастака БССР, правадзейнага члена Акадэміі мастацтваў СССР Заіра Азгура). Ініцыятарам увекавечання пакутнікаў Драмлёва стала праўленне калгаса “Усход” (старшыня гаспадаркі Аляксей Дошчык).